خوجا‌لی سوی قیریمی ایله علاقه‌دار کلمبیا پارلامئنتی‌نین بئینلخالق علاقه‌لر کومیته‌سی‌نین صدری خایمه دوران و همین کومیته‌نین باش کاتیبی دیگو آلخاندرو گونزالس طرفیندن آذربایجانین بوگوتاداکی سفیرلیگینه باش ساغلیغی مکتوبو گؤندریب.
مکتوبدا کلمبیا قانون وئریجی‌لری خوجا‌لی سوی قیریمی‌نین ایلدؤنومو ایله علاقه‌دار آذربایجان خالقینا درین خزن ایله باش ساغلیغی وئریر، آذربایجان‌لی‌لارلا هم رای اولدوق‌لارینی بیلدیریرلر. عینی زاماندا، خوجا‌لی سوی قیریمیندا 613 اینسانین آمان‌سیزلیقلا قتله یئتیریلمه‌سی بشریته قارشی تاریخی جینایت کیمی قیمتلن‌دیریله‌رک، ارمنیستانین آذربایجانا قارشی تجاوزو نتیجه‌سینده بیر میلیون‌دان آرتیق قاچقین و مجبوری کؤچکونون اؤز یوردلارینی ترک ائتمه‌سین‌دن تأسف ایفاده اولونور.
خایمه دوران آذربایجان خالقینا بیر داها دهشت‌لی فاجعه‌لرله اوزلشمه‌مه‌سینی و موجود موناقیشه‌نین قیسا زاماندا دانیشیق‌لار یولو ایله، آذربایجانین اراضی بوتؤو‌لوگو چرچیوه‌سینده حل اولونماسینی آرزولاییر، همچنین اؤلکه‌میزه باریش و ترقی دیلییر.
منبع: آذرتاج
